ওয়াশিংটনের বসন্ত, সাদা ও গোলাপি চেরি ফুল, আকাশে রঙ বেরঙের ঘুড়ি
ছোটবেলার কথা মনে পড়ে যায়, মনে হয় যেন নানু বাড়ির ছাঁদে ঘুড়ি উড়াচ্ছিঃ তাসবির ইমাম
অবশেষে বসন্তকাল চলেই এলো। যুক্তরাষ্ট্রের মানুষ অনেকদিন ধরেই এই সময়টির অপেক্ষায় ছিলো। রাজধানী ওয়াশিংটন ডিসিতেও এই নিয়ে অনেক আনন্দ উচ্ছাস। ফুলে ফুলে ভরে যাচ্ছে এই শহর আর আকাশে উড়ছে রঙবেরঙের ঘুড়ি। এই নিয়ে কথা বললাম ওয়াশিংটন ডিসির বাসিন্দা তাসবির ইমামের সঙ্গে। তিনি কয়েক বছর আগেই বাংলাদেশ থেকে এখানে এসেছেন। প্রায় একশ বছর আগে যুক্তরাষ্ট্র জাপানের কাছ থেকে উপহার হিসেবে পেয়েছিলো দুটি চেরি ফুলের গাছ। আজ সেখান থেকেই হাজার হাজার চেরি ফুলের গাছে ভরে গেছে ওয়াশিংটন ডিসির টাইড্যাল বেইসিন। ওয়াশিংটন মনুমেন্ট, প্রেসিডেন্ট জেফের্সন এবং প্রেসিডেন্ট রুসভেল্টের সম্মানে গড়া সৌধ, তার আসেপাশে এখন হাঁটলে দেখবেন সাদা আর গোলাপি ফু্লের ছড়াছড়ি। এই চেরি ব্লসম ফেস্টিভেল কিছুদিন আগেই শুরু হয়েছে। ১৬ দিন ধরে চলবে। পর্যটকরা এই সময় এখানে আসেন চেরি ব্লসম ফেস্টিভেল ছাড়াও আরো একটা মজার উৎসবে অংশগ্রহণের জন্য। ঘুড়ি উড়ানোর উৎসব। প্রতি বছর একবারই এই দিন আসে। আগামিকালই আসবে সেই দিন যখন ওয়াশিংটন ডিসির আকাশে উড়বে বিভিন্ন আকারের রঙ্গবেরঙ্গের ঘুড়ি। তাসবির ইমামকে জিজ্ঞেস করলাম এ নিয়ে তাঁর অনুভূতি কি।